Lacus Tonlesapensis
Lacus Tonlesapensis (Chmerice បឹងទន្លេសាប, API [tunleː saːp]) est lacus Cambosiae et Indosinae omnis maximus. Tonlesapum flumen e lacu fluit et in Mecon effunditur. Per magnam partem anni area lacus a 2 500 ad 3 000 chm2 et altitudo unum vel duo m est, sed tempore pluvioso Tonlesapum flumen directionem mutat et rursus in lacum fluit, et mensibus Augusto et Septembri area lacus ad 16 000 chm2 augetur et altitudo ad 9 m. Piscibus lacus abundat. Pluk vicusin eo super sublicibus constructus est, ne tempore eluvionis inundetur; sunt et aliae coloniae in superficie aquarum.